2003-as világbajnokságon a csoportkörben Horvátország ugyan az 1. fordulóban kikapott Argentínától, utána azonban az összes mérkőzését megnyerte, közte a Franciaország (23–22) és a Magyarország (30–29) ellenit is és az első helyen jutott a középdöntőbe. Ott győzött Egyiptom és Dánia ellen is, így az elődöntőben Spanyolország várt a csapatra. Itt hosszabbítást követően győzött a csapat 39–37-re. Džomba 22 gólt szerzett a tornán, amelynek döntőjében Németországot múlta felül a válogatott 34–31-es győzelemmel, így megszerezve a sportág első világbajnoki címét az országnak. Džombát posztján a torna legjobbjának választották és bekerült az All-Star csapatba is.